OzLabs/hebrew-wiki-articles huggingface dataset:
יחזקאל ניסנוב

בית הקברות של כפר גלעדי|שמאל|]]
יחזקאל ניסנוב (1886 – 23 בפברואר 1911) היה ממקימי הארגונים בר גיורא (1907) והשומר (1909), מחלוצי העלייה השנייה.

== חייו ==
נולד בשנת 1886 לשושנה ושמעון, יהודים הרריים בעיר טמיר-חאן-שורה בדאגסטן שבצפון הקווקז. גדל במשפחה דלת אמצעים ולכן נאלץ לצאת לעבודה כבר בילדותו.

בגיל שלוש-עשרה יצא לבאקו בירת אזרבייג'ן במטרה ללמוד את מקצוע התפירה אצל חייט יהודי. בהשפעת חבריו, פועלים במקצועם, הצטרף למפלגה הסוציאל-דמוקרטית הרוסית. מאוחר יותר, כשעמד על כך שאין עתיד ליהודים בגולה, עבר לאגודת פועלים יהודית – "פועלי ציון" והיה ער לאירועים שהתרחשו בארץ ישראל.

אחרי מסע-תלאות של שנה, ב-1906, עלה לארץ ישראל יחד עם חברו צבי בקר. הוא הגיע לחיפה ומשם צעד ברגל לזכרון יעקב. השתתף באספת הייסוד של הארגון "בר גיורא" ושל "השומר" – והיה פעיל מרכזי בארגון.

ב-1908 נשא לאישה את רבקה ולאחר הנישואין עבר הזוג לגליל ושם עסקו בעבודת אדמה, בשמירה וגם ברכישת קרקעות. כשנקנתה אדמת פולה (הקואופרציה מרחביה) נשלחו לשם לסייע בעבודה ובשמירה.

ביום 23 בפברואר 1911 יצאו יחזקאל וצבי נדב ממרחביה בעגלה ליבנאל לחלק נשק במושבות הגליל. בדרך בין מרחביה לבית-גן נרצח יחזקאל בקרב-אקדחים עם כנופיה ערבית שהתקיפה אותם ממארב. הוא הובא לקבורה ביבנאל ומשם הועברו עצמותיו לבית הקברות של חללי "השומר" בכפר גלעדי. שבוע לאחר שנרצח נולדה בתו ואלמנתו רבקה קראה לה על שמו יחזקאליה. רעייתו רבקה (1889–1940) נקברה אף היא באותו בית קברות.

בדברים לזכרו נאמר בין השאר: "שתקן מטבעו היה, ממעט בדיבורים ומצניע לכת. בשמירה העברית ראה חזות הכול ובפשטותו וצניעותו השיג את אשר אחרים לא השיגו בחריפות מוח ובוויכוחי סרק. הנשק וזקיפות הקומה היו בשבילו, בן קווקז, דברים מובנים מאליהם. כמה כוחות נפש שכנו באדם זה, כמה עדינות ושקט. כה חביב היה על כולנו".

שני אחיו של יחזקאל הצטרפו אף הם לארגון השומר: צבי ניסנוב ויהודה ניסנוב.

== לקריאה נוספת ==
* יעקב יערי-פולסקין, חולמים ולוחמים, 1922
* אברהם יערי, זכרונות ארץ ישראל, ירושלים, תש"ז.

== קישורים חיצוניים ==

* 
* 
* 
* 
* 

== הערות שוליים ==

קטגוריה:פעילים ציונים באזרבייג'ן
קטגוריה:חברי פועלי ציון
קטגוריה:אנשי העלייה השנייה
קטגוריה:אנשי השומר
קטגוריה:חללי המחתרות
קטגוריה:יהודי ההרים
קטגוריה:אישים הקבורים בחלקת השומר בכפר גלעדי
קטגוריה:ארץ-ישראלים שנולדו ב-1886
קטגוריה:ארץ-ישראלים שנפטרו ב-1911
בנות חוה

בנות חוה הוא הרכב מוזיקלי ישראלי נשי שהוקם בשנת 1969 על ידי המלחינה והמעבדת ציפי פליישר. ההרכב פעל בראשית שנות ה-70.

חברות ההרכב היו יוצאות צוות הווי של הנח"ל עידית חיים-הרפז, נגה אשד ותמר אשל. נעמי שמר היא שהפגישה את השלוש עם פליישר.

בשנת 1973 הוציאו בחברת הד ארצי תקליט שנקרא אף הוא בנות חוה, שכלל שירים של מיטב המשוררים והפזמונאים וכן קטעי מקורות, שהולחנו על ידי פליישר, מתי כספי, דפנה אילת ועוד.

בנות חוה השתתפו בתוכניות ובמופעים של רשות השידור, כגון: "דלת פתוחה", "מועדון הזמר", "יום השישי", "ממני מני", "פגישה מחודשת" ו"ניחוחי חציר תשל"ב". בנוסף, השתתפו בפסטיבל הזמר והפזמון תשל"ג (1973) כמלוות - יחד עם שלישיית אף אוזן גרון - בשירים "יעלה ויבוא" בביצוע גידי גוב ו"שיר בבוקר בבוקר" בביצוע שלמה ארצי.

השלישייה ביצעה גם תפקידי ליווי ורקע בהקלטות של זמרים סולנים, למשל בשיר "אמא לו" של יהורם גאון.

==קישורים חיצוניים==

קטגוריה:להקות בנות ישראליות
קטגוריה:שלישיות מוזיקליות ישראליות
קטגוריה:משתתפות פסטיבל הזמר והפזמון
יום ההתנצלות

[[קהל צופה בהתנצלותו של ראש ממשלת אוסטרליה קווין ראד ל"דור הגנוב", ב-13 בפברואר 2008, בהקרנה על מסך ענק בכיכר הפדרציה, במלבורן]]
יום ההתנצלות הלאומי (באנגלית: National Sorry Day) הוא יום המצוין באוסטרליה מדי שנה ב-26 במאי החל מ-1998, לזכר העוולות שהקולוניה הבריטית ביצעה כלפי אוכלוסיית הילידים האבוריג'ינית, ובמיוחד לזכר פרשת "הדור הגנוב" של רבבות הילדים האבורג'ינים שהוצאו בכפייה מבתיהם ונשלחו לבתי יתומים ולאימוץ על ידי לבנים, במסגרת מדיניות ממשלתית שנמשכה בשנים 1900–1972.

מקורו של היום בוועדת חקירה לעניין "הדור הגנוב", שהגישה את מסקנותיה לפרלמנט הפדרלי ב-26 במאי 1997. אחת מהמלצותיה הייתה לקבוע יום שנתי לזכר מאורעות אלה והשפעותיהם, על מנת להתחיל את תהליך הריפוי ואיחוי הקרעים.

היום צוין לראשונה ב-1998, ומאות אלפי אוסטרלים הביעו את התנצלותם בעצרות פומביות, ובחתימה ב"ספרי התנצלות" שנפתחו ברחבי המדינה והוגשו למנהיגים אבוריג'ינים ובאתר אינטרנט שנפתח לשם כך [https://web.archive.org/web/20070603035401/http://apology.west.net.au/]. לנוכח סירובו של ראש ממשלת אוסטרליה, ג'ון הווארד להתנצל, והתעקשותו להסתפק ב"הבעת צער", קיבל יום זה משמעות פוליטית. הווארד, בניגוד לפוליטיקאים רבים מכל חלקי הקשת הפוליטית גם סירב להשתתף באירועי יום ההתנצלות.

היום אינו יום רשמי, ואירועיו אינם מאורגנים ידי ממשלת אוסטרליה, אלא על ידי וועדה ציבורית מיוחדת שהוקמה לשם כך.

==התנצלות ממשלת ראד==
עם בחירתו בסוף 2007 של קווין ראד ממפלגת הלייבור האוסטרלית לראש ממשלת אוסטרליה במקומו של ג'ון הווארד מהמפלגה הליבראלית, נסללה הדרך להתנצלות רשמית. עם כינוס הפרלמנט החדש, ב-13 בפברואר 2008 נשא ראד נאום בפרלמנט, במעמד ראשי ממשלות קודמים ונציגים של "הדור הגנוב", בו הוא הביע את התנצלות ממשלת אוסטרליה בפני האבוריג'ינים ואנשי "הדור הגנוב". האופוזיציה הליברלית הצטרפה לבקשת הסליחה והפרלמנט הצביע פה אחד בעד הבעת ההתנצלות.

== ראו גם ==
* רצח העם הטסמני
* הדור הגנוב

==קישורים חיצוניים==
* 

== הערות שוליים ==

קטגוריה:חגים ומועדים
קטגוריה:אבוריג'ינים
קטגוריה:אוסטרליה: היסטוריה
קטגוריה:אירועים בחודש מאי
השודדים

השודדים בבימויו של [[גדי רול - האקדמיה המלכותית לאמנות הדרמה, 2003]] 
השודדים (בגרמנית: Die Räuber) הוא מחזה מאת פרידריך שילר, שפורסם ב-1781. 

המחזה הוא המחזה הראשון של שילר שהוצג בתיאטרון. הוא פורסם תחילה ללא שם המחבר וזאת עקב חשש של שילר מתגובות אפשריות לתוכן המחזה ולעצם כתיבתו. מאוחר יותר טרח שילר והוסיף הקדמה למחזה שמטרתה להסביר את תוכן המחזה. המחזה נכתב בחשאי במהלך שהותו באקדמיה צבאית אליה נשלח שלא ברצונו על ידי קרל אויגן, דוכס וירטמברג. הדבר השפיע כנראה על התמקדות שילר בנושאים של חופש ופריצת גבולות. בכורת המחזה נערכה בתיאטרון בעיר מנהיים בגרמניה ב-13 בינואר 1782, אצל מנהל התיאטרון וולפגנג הריברט פון דלברג. העיבוד שהוצג היה הגרסה השנייה למחזה. שילר ברח מהאקדמיה על מנת לצפות בהצגה יחד עם חברו אנדריאס שטרייכר. כתוצאה מהבריחה אסר הדוכס על שילר לעסוק בכתיבה. עקב הצלחת ההצגה החליט שילר לעזוב את האקדמיה הצבאית ולעסוק בכתיבה. הוא עזב את האקדמיה ומונה למחזאי בתיאטרון במנהיים. 
ניתן לחוש בהשפעת יצירותיו של ויליאם שקספיר על המחזה ובהשפעת הכתיבה המאפיינת את זרם הסער והפרץ.

==דמויות עיקריות במחזה==
* מקסימיליאן, הגרף פון מור- אביהם של פראנץ וקרל. דמות חיובית אך חלשה. קלה להטיה.
*קרל מור- גיבור המחזה. דמות דואלית המייצגת את החופש ושבירת מוסכמות. בתחילה המחזה מוצג כדמות חיובית אך מקבל נופך שלילי בהמשך המחזה. 
*פראנץ מור- אחיו הצעיר של קרל. דמות שלילית ומרושעת. נוכל ורמאי שאינו בוחל בשום אמצעי.
*אמליה פון אדלרייך- ארוסתו של קרל. הדמות החיובית של המחזה. תמימה ונאמנה.

==עלילת המחזה==
פראנץ, האח הצעיר, מבצע מניפולציות על אביו על מנת לזכות בירושת המשפחה, על פני אחיו הבכור. פראנץ אף מנסה לפתות את ארוסתו של אחיו, אמליה, אך ללא הצלחה. קרל, האח הבכור, מנודה על ידי האב כתוצאה מהתרמית שביצע פראנץ. קרל המוסרי אך הפגוע, בוחר לפנות לחיי פשע ומנהיג כנופיה של שודדים. הוא מייחס לעצמו נטיות מהפכניות ורואה במעשיו מרידה לגיטימית ומימוש הזכות לחופש. למרות שהוא רואה עצמו כמעין מורד אידאולוגי, רובין הוד למסכנים, הוא גורם לרצח חפים מפשע. כנופייתו רוצחת ילדים, נשים וזקנים. פראנץ גורם לאביו ולארוסת אחיו לחשוב כי קרל נהרג למרות שהוא בחיים. הוא כולא את האב המיוסר במטרה להרעיבו למוות ולהשתלט על נכסי המשפחה. האב ניצל על ידי שליחו של פראנץ שבוחר לכלוא את האב ולא להורגו. האב נחשב למת בעיני הסביבה שאינה יודעת את הקורות אותו. קרל חוזר יחד עם כנופייתו לטירה. כאשר הוא מגלה מה עשה אחיו לאב הוא שולח את כנופייתו לחטוף אותו. פראנץ מתאבד כאשר השודדים פורצים לטירה. קרל מתכוון לעזוב את חיי הפשע ולחזור למשפחתו. אביו מת במהלך הפגישה עמו. לאחר עימות עם חברי הכנופיה הוא מחליט להתמיד בחיי הפשע. קרל רוצח את אמליה וחוזר להנהיג את השודדים.

==עיבודים שונים למחזה==
*ג'וזפה ורדי עיבד את המחזה לאופרה בשם הבנדיטים. האופרה לא נחלה הצלחה.
*גסלר קלייב עיבד את המחזה לאופרה המוצגת בשנת 1957 וזאת כמחווה לוורדי. 
*סרט אילם בשם השודדים הופק בשנת 1913, בארצות הברית.

== לקריאה נוספת ==
*פרידריך שילר, השודדים, זמורה ביתן, תשס"א 2000.
*פרידריך פון שילר, חייו, מחזותיו, פרוזתו, שירתו, ירון גולן, תשס"ו 2006.

== קישורים חיצוניים ==

* 

קטגוריה:מחזות גרמניים
קטגוריה:מחזות מהמאה ה-18
מיץ

[[מיץ תפוזים]]
מיץ הוא משקה המופק מהוצאת הנוזלים הטבעיים שבתוך ירקות ופירות.

== שימוש ==
בישראל שכיחים מאוד מיצים כגון מיץ תפוחים, מיץ תפוזים, מיץ ענבים, לימונדה ומיץ אשכוליות. במדינות רבות מקובל גם לשתות מיץ חמוציות, מיץ שזיפים, ומיץ עגבניות. כמו כן מקובל לשלב במיץ מספר זני פירות. תערובת מקובלת בארצות הברית למשל היא תפוח ודובדבנים שחורים.

מיצים רבים נחשבים כבעלי סגולות רפואיות: מיץ תפוחים, למשל, מכיל כמות גדולה של ויטמין C, ומיץ שזיפים נחשב כמקל על פעילות מערכת העיכול.

ברים למיצים נהיו שכיחים בעולם המערבי. בבארים נמכרים מיצי פירות טריים המוכנים במקום, אשר משמרים את ערכו התזונתי של הפרי. מאחורי ההנחה שמיץ טרי בריא יותר עומד הטיעון שמרגע שהפרי עבר סחיטה, מגיבים נוגדי החימצון שלו עם רדיקלים חופשיים של חמצן ומאבדים מערכם התזונתי. המיץ שכיח גם במתכוני בישול רבים סביב העולם. לדוגמה, מיץ לימון מסייע בהוספת טעם חמוץ או מריר למאכלים.

באנגליה, המונח "מיץ פירות" משמש רק לתיאור מיץ שיוצר מפירות בלבד, ללא חומרים מלאכותיים. תקנות בנושא מפורסמות על ידי הממשלה.

צריכת מיץ פירות באירופה, באוסטרליה, בניו זילנד ובארצות הברית גדלה בסוף המאה ה-20, קרוב לוודאי בשל תפיסה ציבורית של מיצים כמקור טבעי ובריא של מרכיבים מזינים ובשל עניין ציבורי גואה בנושאי בריאות.
דוכן של מיצי פירות בשוק בנצרת 2016
הסימונים על גבי מיצי פירות עשויים להיות מטעים. "ללא תוספת סוכר" הוא צירוף שכיח בתוויות המיצים, אולם המוצרים לרוב עשויים מ"תרכיזים משוחזרים" שמתנהגים בדומה לסוכרים. לצרכן קשה לדעת במקרה שכזה מה היו מרכיבי התרכיזים.

כשהמיץ משווק בצורתו המרוכזת, יש להוסיף מים, על מנת להחזיר את הנוזל למצבו המקורי (בדרך כלל יש לתרכיזים טעם שונה מאוד ממיץ מאותו מקור כשהוא סחוט טרי). אין לבלבל בין מיץ לבין מחית, שהיא לרוב מיץ מלאכותי שיש לדלל במים. שיטות שכיחות לשימור ועיבוד של מיצי פירות כוללות אידוי וייבוש בהתזה.

== ראו גם ==
* סיבים תזונתיים
* מסחטה

== קישורים חיצוניים ==

* [http://www.thebigbananajuicebar.co.uk בר מיצים בבריסטול שבאנגליה המציע מתכוני מיץ ומעניק ייעוץ בנושא מרכיביו התזונתיים של המיץ]
* יולי חרומצ'נקו ותמרה טראובמן, [http://www.haaretz.co.il/hasite/pages/ShArtSR.jhtml?itemNo=792305&objNo=59959&returnParam=Y 25% פרי והם עוד קוראים לזה "מיץ"], הארץ, 24/11/06
* 
* [http://www.bbc.com/future/story/20181231-is-juicing-actually-good-for-you Is juicing actually good for you] - על ההשפעות הבריאותיות של מיצי פירות, מאתר ה-BBC.

==הערות שוליים==

*
קטגוריה:משקאות
זולו (אתר אינטרנט)

לוגו האתר

פורטל זולו הוא אחד מהפורטלים הישראליים הראשונים. הוא הוקם בסוף שנות ה-90 של המאה ה-20 [http://www.d-m.co.il/atarim.asp?pageId=23] על ידי שרון טל, עורך דין מרעננה.

האתר מוגדר כפורטל לכל המשפחה, שממנו אפשר לגלוש אל רוב האתרים המרכזיים והנושאים הפופולריים ביותר ברשת, בהיותו מכיל מגוון קישורים לאתרי אינטרנט אחרים. בנוסף, הוא כולל מחשבונים ליישומים שונים במגוון תחומים; מנוע חיפוש גנאלוגי לשמות משפחה ושמות עבריים הראשון מסוגו באינטרנט; מדור היכרויות; ועוד.

זולו היה מהפורטלים הראשונים באינטרנט הישראלי ששילבו תחומים רבים כל כך. עם השנים נותר זולו הפורטל היחיד שאינו מעוגן בשותפויות כלכליות עם ספקי תוכן גדולים, ואינו מוגבל לתוכן של חברה אחת בלבד. בשנת 2007 חתם הפורטל על הסכם עם חברת d-media, חברת המדיה של דפי זהב, למכירת שטחי פרסום באתר. בערך באותה התקופה החל הפורטל לעסוק בוויקי: הפורטל פתח אתר ויקי לנוער בנושא הקוד הפתוח. האתר נפתח בשיתוף פעולה עם ויה מכון מחקר ועם איגוד האינטרנט הישראלי.

ב-2005 מוקם זולו במקום ה־26 ברשימת האתרים הפופולריים בישראל לפי דירוג אלכסה, אולם ב-2007 דורג האתר במקום ה־76 בלבד באותה הרשימה.

== קישורים חיצוניים ==
* 
* 
* 

קטגוריה:פורטלים ישראליים
לחם שום

לחם שום (באנגלית: Garlic Bread) הוא מאפה אמריקאי המורכב מלחם, שום וחמאה ו/או שמן זית<ref></ref><ref></ref>.

המאפה נפוץ במטבחים שונים בעולם ונהוג להגישו כמתאבן או כליווי לפיצה.

המאכל מורכב מלחם פריך שאותו חותכים לשתי חתיכות, מורחים חמאה מותכת או שמן זית, מוסיפים שום כתוש או אבקת שום ואופים מספר דקות בתנור אפייה<ref></ref>.

בנוסף לתיבול הבסיסי ניתן להוסיף ללחם שום תוספות כגון: ריחן, זעתר, פפריקה, פרמזן, מוצרלה, צ'דר ועגבניות.

==ראו גם==
* לחם עם עגבניות
* לחמה בעג'ין

==קישורים חיצוניים==

* [http://food.walla.co.il/?w=/903/1154 לחם שום], מאתר וואלה
* 

==הערות שוליים==

קטגוריה:המטבח האמריקאי
שום
Nimrod.

הוא אלבומה החמישי של להקת הפאנק רוק גרין דיי. האלבום יצא ב-14 באוקטובר 1997. הוא הגיע במצעדי ארצות הברית למקום ה-10, והלהיט האקוסטי "" מתוכו גרם לאלבום להפוך לפלטינה כפולה.

אלבום זה הצליח פחות מ"Dookie", אך הקהל עדיין אהב אותו. האלבום מכר 2 מיליון עותקים בארצות הברית, ו-7 מיליון עותקים בעולם עד נובמבר 2009.

== רשימת השירים ==
כל השירים נכתבו על ידי בילי ג'ו ארמסטרונג
<div style="direction: ltr;">
{|border=0
|-
|
# "Nice Guys Finish Last" – 2:49
# "Hitchin' a Ride" – 2:52
# "The Grouch" – 2:12
# "Redundant" – 3:18
# "Scattered" – 3:03
# "All the Time" – 2:11
# "Worry Rock" – 2:27
# "Platypus (I Hate You)" – 2:22
# "Uptight" – 3:04
# "Last Ride In" – 3:48
# "Jinx" – 2:13
# "Haushinka" – 3:25
# "Walking Alone" – 2:45
# "Reject" – 2:06
# "Take Back" – 1:09
# "King for a Day" – 3:14
# "Good Riddance (Time of Your Life)" – 2:35
# "Prosthetic Head" – 3:38
|}
</div>

== שירים שיצאו בנון אלבום ==
שירים שהוקלטו לאלבום ויצאו כנון-אלבום, בי-סייד:
{|border=0
|-
|
* "Suffocate"
* "Desensitized"
* "Rotting"
* "Sick of Me"
* "Espionage"
* "The Ballad of Wilhelm Fink"
|}
</div>
כל השירים הנ"ל, חוץ מ-"The Ballad of Wilhelm Fink", יצאו באלבום אוסף של שירים שלא נכנסו לאלבומים, הנקרא "Shenanigans".

== סינגלים ==
* 1997- Hitchin' a Ride
* 1997 - Good Riddance (Time of Your Life)
* 1998 - Redundant
* 1999 - Nice Guys Finish Last

=== שירי בונוס שיצאו באלבום באוסטרליה ===
* "Suffocate"
* "Do Da Da"
* "Desensitized"
* "You Lied"

=== שירי בונוס שיצאו באלבום ביפן ===
* "Desensitized"

== קרדיטים ==
* בילי ג'ו ארמסטרונג - גיטרה ראשית, מפוחית פה, סולן.
* מייק דירנט - גיטרה בס, קולות רקע.
* טרה קול - תופים, תוף מרים, תופי בונגו, קולות רקע.
* סטפאן בראדלי – קרן יער.
* דייוויד קמבל - ארגון כלי מיתר וקרן יער.
* רוב קוואלו - מפיק מוזיקלי.
* פטרה הדן – כינור.
* גבריאל מק-נאיר – קרן יער.

==קישורים חיצוניים==

* 

קטגוריה:אלבומי גרין דיי
קטגוריה:אלבומים באנגלית
קטגוריה:אלבומי פופ-פאנק
קטגוריה:אלבומי רוק אלטרנטיבי
קטגוריה:אלבומי פלטינה כפולה ומעלה בארצות הברית
טומיקו ואן

טומיקו ואן (ביפנית: 伴 都美子=; נולדה ב-9 ביוני 1979) היא זמרת יפנית ששרה בסגנונות ה-ג'יי-פופ וה-ג'יי-רוק.

==Do As Infinity== 
ואן, ילידת ביאמטו, הייתה סולנית בלהקה Do As Infinity.
דאי נאגאו ערך מבחני בד ללהקה חדשה אותה רצה להקים. ובחר בטומיקו ואן כזמרת הראשית ובריו אוואטארי כגיטריסט.
ב-27 ביוני 2001 יצא הסינגל "פוקאי מורי" (יער עמוק), שנבחר לשיר הסיום השני של סדרת האנימה- אינויאשה.
הסינגל של Do As Infinity, "שינג'יטסו נו אוטה" (שיר אמיתי), 
הופץ ב-30 באוקטובר 2002 ושימש כשיר הסיום ה-5 של סדרת האנימה המצליחה אינויאשה.
בתחילת שנת 2005 הלהקה הוציאה את האלבום האחרון שלה, "Need Your Love" ויצאה למסע הופעות. ב-27 ביולי Do As Infinity הפיצו את הסינגל האחרון שלהם, "TAO". הסינגל שימש כשיר הנושא של משחק הRPG, "Tales of Legendia". ב-14 בספטמבר 2005 Do As Infinityהודיעו שהלהקה תתפרק ב-29 בספטמבר, בדיוק 6 שנים מהיום שהסינגל הראשון שלה, "Tangerine Dream" שוחרר. ההופעה האחרונה שלהם הייתה ב"ניפון בודוקאן" ב-25 בנובמבר.
מאז פירוקה של הלהקה טומיקו ואן יצאה לקריירת סולו.

==דיסקוגרפיה==
===אלבומים===
* 29 במרץ 2006 - FAREWELL 
* 28 במרץ 2007 - ~VOICE ~cover you with love (אלבום קאבר)
* 5 במרץ 2008 - ~VOICE 2 ~lovers rock (אלבום קאבר)
* 19 בדצמבר 2008 - .Van

===סינגלים===
* 7 ביוני 2006 - Flower 
* 27 בספטמבר 2007 - Senkou 
* 29 בנובמבר 2007 - Yumeji
* 18 ביוני - Tokyo Biyori

==קישורים חיצוניים==
* 

קטגוריה:זמרות יפניות
קטגוריה:זמרות פופ יפניות
קטגוריה:יפניות שנולדו ב-1979
קטגוריה:יפנים שנולדו ב-1979
Insomniac

Insomniac הוא אלבומה הרביעי של להקת הפאנק רוק גרין דיי. האלבום יצא ב-10 באוקטובר 1995. הוא הגיע במצעדי ארצות הברית למקום השני, וזכה לפלטינה משולשת.
<br />אלבום זה הצליח פחות מקודמו "Dookie", אך הרבה מחשיבים אותו כיותר עקבי ממנו. האלבום מכר 9 מיליון עותקים בארצות הברית עד אוגוסט 2006. הוא האלבום השלישי הכי מצליח של גרין דיי אחרי "Dookie" ו-"American Idiot".

== רשימת שירים ==
כל השירים נכתבו על ידי בילי ג'ו ארמסטרונג, חוץ משיר 8 שנכתב גם על ידי מייק דירנט.
<div style="direction: ltr;">
{|border=0
|-
|
# "Armatage Shanks" – 2:17
# "Brat" – 1:43
# "Stuck With Me" – 2:16
# "Geek Stink Breath" – 2:15
# "No Pride" – 2:20
# "Bab's Uvula Who?" – 2:07
# "86" – 2:48
# "Panic Song"– 3:35
# "Stuart and the Ave." – 2:04
# "Brain Stew" – 3:13
# "Jaded" – 1:31
# "Westbound Sign" – 2:13
# "Tight Wad Hill" – 2:01
# "Walking Contradiction" – 2:31
|}
</div>

== סינגלים ==
* 1995 - Geek Stink Breath
* 1995 - Stuck With Me
* 1996 - Brain Stew/Jaded
* 1996 - Walking Contradiction

== בי-סיידים ==
# "I Want to Be On TV." – גרסת כיסוי ללהקת הפאנק "Fang".
# "Don't Wanna Fall in Love"
# "You Lied"
# " Do Da Da" – הגרסה המקורית לשיר "Stuck With Me"
# " Good Riddance" – הגרסה המקורית לשיר מהאלבום "Nimrod."
# "J.A.R." – שימש כפסקול לסרט "Angus".

== קרדיטים ==

=== הלהקה ===
* בילי ג'ו ארמסטרונג - גיטרה ראשית, סולן.
* מייק דירנט - גיטרה בס, קולות רקע.
* טרה קול - תופים.

=== ההפקה ===
* מפיקים - רוב קוואלו, גרין דיי.
* מהנדס - קווין ארמי.
* עורך מיקסר לשירים – ג'פרי פין.
* מהנדסים משנים – ריצ'רד הורידיה, ברנד בורגדורף
* עיצוב עטיפת האלבום – וינסטון סמית'.
* טכנולוגיית התופים – מייק "סאק" פאסאנו
* טכנולוגיית הגיטרות – מר C סטיפיס
* פרויקט התיאום – שריל ג'יניטס

==קישורים חיצוניים==

קטגוריה:אלבומי גרין דיי
קטגוריה:אלבומים באנגלית
קטגוריה:אלבומי פופ-פאנק
דורום

חיטת דורום (שם מדעי: Triticum durum) או חיטת פסטה היא מין החיטה הטטרפלואידי היחיד המגודל באופן חקלאי בתפוצה רחבה. חיטת הדורום היא הקשה במיני החיטה, ותכונה זו מקנה לה שמה, דורום משמעו "קשיח" בלטינית. ריכוז החלבונים הגבוה שבו וחוזק הגלוטן שלו עושים את הדורום מתאים ביותר להכנת פסטה ולחם. מאותן הסיבות, הדורום פחות מתאים להכנת עוגות שמצריכות חיטה רכה יותר. 

רוב הדורום המגודל כיום הוא "דורום ענבר" בו הגרעינים גדולים יותר וכהים יותר (צבעם דמוי ענבר). צבע הגרעין הקלוף של הדורום צהוב והוא שנותן לפסטה את צבעה. סולת הדורום משמשת לייצור פסטה ולחם יוקרתיים.

סוג דורום אחר, "דורום אדום" משמש למספוא.

==קישורים חיצוניים==

* 

==הערות שוליים==

קטגוריה:דגניים
קטגוריה:חיטה
קטגוריה:מאכלים
משפט נורטון

קופסה שחורה המכילה רק מקורות מתח, מקורות זרם ונגדים למעגל השקול של נורטון.]]

משפט נורטון למעגלים חשמליים ליניאריים קובע שכל צירוף של מקורות מתח, מקורות זרם ונגדים בעלי שני הדקים שקול חשמלית למקור זרם יחיד ונגד יחיד המחובר אליו במקביל. עבור מעגלי AC הפועלים בתדירות יחידה המשפט ניתן ליישום גם לגבי אימפדנסים כלליים, ולא רק לנגדים. שקול נורטון משמש לייצוג כל רשת של מקורות ואימפדנסים ליניאריים בתדירות נתונה. המעגל כולל מקור זרם אידיאלי במקביל לאימפדנס אידיאלי (או נגד למעגלים לא ריאקטיביים).

משפט נורטון הוא הרחבה של משפט תבנין והוא הוצג ב-1926 בנפרד על ידי שני אנשים: החוקר האנס פרדיננד מאייר (1895-1980) והמהנדס אדוארד לארי נורטון (1898-1983) ממעבדות בל.

==חישוב שקול נורטון==

במציאת שקול נורטון יש להבחין במעגל המקורי בין חלק המעגל שאותו רוצים להחליף בשקול, לבין חלק המעגל המוגדר כעומס, ואותו אין מחליפים. העומס אינו משפיע על השקול המתקבל, וההשפעה היחידה שלו היא בצורת החיבור של שני הדקיו לחלק המעגל שאותו מחליפים. לעיתים (כמו בציור שלעיל), העומס אינו מופיע במפורש, אבל הדקיו חייבים להיות מוגדרים בצורה ברורה.

כדי לחשב את המעגל השקול יש לבצע את השלבים הבאים:
# חישוב זרם ההדקים <math>I_{AB} \!\ </math> בתנאי קצר, כלומר כאשר ההדקים מקוצרים - התנגדות אפס. זהו <math>I_{no} \!\ </math>.
# חישוב מתח ההדקים <math>V_{AB} \!\ </math> בתנאי נתק, כלומר כאשר לא מחובר נגד עומס בין ההדקים - התנגדות אינסופית. זהו <math>V_{no} \!\ </math>. מחשבים <math>R_{no} \!\ </math> לפי:
: <math>R_{no} = \frac{V_{no}}{I_{no}} \!\ </math>

המעגל השקול הוא מקור זרם שזורם דרכו <math>I_{no} \!\ </math> במקביל לנגד שהתנגדותו <math>R_{no} \!\ </math>.

את תנאי 2 ניתן גם לחשב באופן הבא:
: 2א. החלפת מקורות מתח אידיאליים בקצר ומקורות זרם אידיאליים בנתק. מקורות בעלי התנגדות פנימית מוחלפים בהתנגדות הפנימית שלהם.
: 2ב. חישוב ההתנגדות הכוללת של המעגל בין שני ההדקים. זהו <math>R_{no} \!\ </math>.

===דוגמה===

המעגל המקורי

{|
|שלב 1: חישוב הזרם השקול || שלב 2: חישוב ההתנגדות השקולה || שלב 3: המעגל השקול
|}

סך הזרם <math>I_{total} \!\ </math> נתון על ידי:
:<math>I_\mathrm{total} = {15 \mathrm{V} \over 2\,\mathrm{k}\Omega + 1\,\mathrm{k}\Omega \| (1\,\mathrm{k}\Omega + 1\,\mathrm{k}\Omega)} = 5.625 \mathrm{mA}</math>

חישוב הזרם השקול, כלומר הזרם דרך העומס, תוך שימוש במחלק זרם:
:<math>
I = {1\,\mathrm{k}\Omega + 1\,\mathrm{k}\Omega \over (1\,\mathrm{k}\Omega + 1\,\mathrm{k}\Omega + 1\,\mathrm{k}\Omega)} \cdot I_\mathrm{total}
= 2/3 \cdot 5.625 \mathrm{mA} = 3.75 \mathrm{mA}
</math>

חישוב ההתנגדות השקולה:
: <math>
R_\mathrm{AB} = R_1 + \left ( \left ( R_2 + R_3 \right ) \| R_4 \right )
= 1\,\mathrm{k}\Omega + \left ( \left ( 1\,\mathrm{k}\Omega + 1\,\mathrm{k}\Omega \right ) \| 2\,\mathrm{k}\Omega \right )
</math>
::::: <math>
= 1\,\mathrm{k}\Omega + \left({1 \over ( 1\,\mathrm{k}\Omega + 1\,\mathrm{k}\Omega )} + {1 \over (2\,\mathrm{k}\Omega ) }\right)^{-1} = 2\,\mathrm{k}\Omega
</math>

===המרה משקול תבנין===

שמאל

שקול תבנין כולל מקור מתח <math>V_{th} \!</math> ונגד <math>R_{th} \!</math> המחובר אליו בטור.

שקול תבנין קשור לשקול נורטון על ידי המשוואות הבאות:

: <math>R_{no} = R_{th} \!</math>

: <math>I_{no} = \frac{V_{th}}{R_{th}} \!</math>

==ראו גם==
* אימפדנס
* משפט תבנין
* משפט הסופרפוזיציה

==קישורים חיצוניים==

קטגוריה:מעגלים חשמליים
נורטון
סמואל גומפרס

סמואל גומפרס (באנגלית: Samuel Gompers; 26 בינואר 1850, לונדון - 13 בדצמבר 1924, סן אנטוניו, טקסס) היה מנהיג פועלים אמריקאי.

== שנותיו הראשונות ==
גומפרס נולד למשפחה יהודית ממוצא הולנדי שהיגרה ללונדון באמצע המאה התשע עשרה. אביו של גומפרס עבד במפעל סיגריות ומשפחתו השתייכה למעמד הפועלים. גומפרס למד רק כארבע שנים בבית ספר שכן מגיל צעיר סייע לאביו בעבודתו. בגיל שלוש עשרה היגר עם משפחתו לארצות הברית ועבד במפעל סיגריות. הוא נשא לאישה את סופיה יוליאן ובשנת 1872 קבל אזרחות אמריקאית.

==כמנהיג פועלים==
לאחר המשבר הכלכלי בשנת 1873 הקים גומפרס את איגוד העובדים של פועלי הסיגריות. בשנת 1881 הקים את הפדרציה של האיגודים המקצועיים בארצות הברית. בשנת 1886 אורגן האיגוד מחדש בשם "פדרציית העבודה האמריקאית". הייתה זו פדרציה של איגודי עובדים בענפים שונים.

גומפרס עמד בראש ארגון זה עד סוף ימיו, למעט שנה אחת ב-1895. לימים, בשנת 1904, תאגד פדרציה זאת של איגודים מקצועיים למעלה ממיליון וחצי פועלים וב-1914 אף יגיע מספר הפועלים בפדרציה לכשני מיליון עובדים. עם זאת הפדרציה לא ניסתה לאגד בתוכה פועלים בלתי מיומנים.

גומפרס התנגד למעורבות של איגודי הפועלים בפוליטיקה האמריקאית ולכן התנגד נחרצות למפלגה הסוציאליסטית האמריקאית של יוג'ין דבס. הוא האמין שעל הפועלים להאבק להשגת זכויותיהם במסגרת החברה הקפיטליסטית ולא לערר על יסודות קיומה.

גומפרס גם האמין שאת זכויות העובדים יש להשיג במסגרת משא ומתן קיבוצי ולא במסגרת חקיקה שתכפה מלמעלה על המעסיקים. עם זאת בפרספקטיבה היסטורית יש הזוקפים לזכותו את מרבית החקיקה לטובת העובדים בארצות הברית.

בשנת 1899 היה גומפרס מאישי הציבור האמריקניים שיצאו נגד המלחמה של ארצות הברית בפיליפינים וגינו את אמצעי הדיכוי שבהם נעשה שימוש ואת מה שכונה "הרוח האימפריאליסטית" שאחזה בארצות הברית. גומפרס תמך בהגבלות על ההגירה לארצות הברית, מכיוון שלטענתו גרמה ההגירה להורדת שכר העובדים. פועלים יהודים טענו נגדו שהוא מתנכר לעמו, בין השאר בגלל התנגדותו להגירה חופשית. את הפרעות שביצעו לבנים בשחורים באיסט סנט לואיס תירץ בכך שבעלי ההון הביאו פועלים שחורים מהדרום שדחקו את רגליהם של הפועלים הלבנים ושברו שביתות. גומפרס היה ממתנגדי הקומוניסטים והתנגד לכל משא ומתן עם ברית המועצות.

בזמן מלחמת העולם הראשונה סייע גומפרס לנשיא וודרו וילסון לרתום את האיגודם המקצועיים האמריקאים למאמץ המלחמתי. לשם כך מונה כחבר במועצה להגנה לאומית שרכזה את מאמצי המלחמה האמריקאיים. לא היה זה דבר של מה בכך שכן אגודי עובדים ומנהיגי עובדים אמריקאים אחרים כגון יוג'ין דבס התנגדו למעורבות אמריקאית במלחמה. הוא השתתף בוועידת השלום בורסאי לאחר מלחמת העולם הראשונה כיועץ לענייני עבודה.

ב-6 בדצמבר 1924, בעת כנס פועלים במקסיקו סיטי, התמוטט גומפרס ולאחר מספר ימים נפטר.

גומפרס כתב מספר ספרים ובהם האוטוביוגרפיה, "Seventy Years of Life and Labour", שיצאה לאור בשנת 1925.

בספרה "המגדל הגאה" (עמוד 484), כותבת ההיסטוריונית ברברה טוכמן שעל אף שהתנגד לרעיון של מלחמת המעמדות עדיין היה בעל תודעה מעמדית מובהקת. היא מצטטת את גומפרס שהעיד על עצמו: 

==לקריאה נוספת==
*ברברה טוכמן, המגדל הגאה, עמודים 483–485, תרגם מאנגלית עמי שמיר, הוצאת דביר, תל אביב, 1998.

==קישורים חיצוניים==

* 
* 
* 

==הערות שוליים==

קטגוריה:ניו יורק: אישים
קטגוריה:יהודים אמריקאים
קטגוריה:פעילים חברתיים אמריקאים
קטגוריה:פעילים בארגוני עובדים בארצות הברית
קטגוריה:מהגרים מבריטניה לארצות הברית
קטגוריה:אמריקאים שנולדו ב-1850
קטגוריה:אמריקאים שנפטרו ב-1924
בעל מום

כהן בעל מום הוא כהן אשר גופו לוקה בחסר ויש בו מום, הפוסל אותו מעבודת המקדש.

קרבן בעל מום הוא בעל חיים אשר גופו לוקה בחסר ויש בו מום, הפוסל אותו מלהיות מוקרב במקדש.

==בעל מום בכהונה==
המקור המקראי לפסולו של כהן בעל מום בעבודת בית המקדש הוא:

כל הקרבנות וכל עבודות המקדש אסורות להיעשות על ידי כהן בעל מום, כפי שלמדו חכמים בספרא. כל הקרבן שנעשתה בו עבודה על ידי כהן בעל מום - חולל ונפסל, ועל הבעלים להביא קרבן חדש. 

נחלקו התנאים בתוספתא מה דינו של כהן שעבד בהיותו בעל מום. לדעת רבי יהודה, חייב העובד מיתה בידי שמיים. לדעת חכמים, שהלכה כמותם, חייב העובד מלקות.

בנוסף לאיסור העבודה במקדש, נאסר על כהן בעל מום גם להיכנס לבית המקדש, מכיוון שהוא לא ראוי להקריב. נחלקו הראשונים אם איסור זה הוא מדאורייתא או מדרבנן, והאם איסור הכניסה הוא לתחום שבין האולם למזבח, או אפילו כנגד מזבח עצמו.

בשאר דיני כהונה אין הבדל בין בעל מום לבין כהן רגיל. מותר לו לאכול תרומה וקודשים, מותר לו לשאת את כפיו, ונאסר עליו להיטמא למתים, ולהינשא לפסולי כהונה.

בספר משנה תורה מנה הרמב"ם מאה ארבעים ושניים מומים בגוף האדם הפוסלים בכהונה.

===מום עובר===
אזהרה מיוחדת הזהירה התורה על כהן שיש בו מום עובר, כלומר מום העתיד לחלוף, שלא יעבוד, שנאמר: , ולמדו מכך חכמים שזו אזהרה לבעל מום עובר. כל דינים שחלים על בעל מום, חלים על בעל מום עובר בזמן מומו. חלף מומו - הרי הוא כשר לעבודה.

== בעל מום בקרבנות ==
המקור המקראי לפסולו של קרבן בעל מום להקרבה הוא:בעל-חיים בעל מום פסול להקרבה על גבי המזבח. מסיבה זו אסור גם להקדיש אותו, אולם אם כבר הוקדש, או שנפל בו מום לאחר ההקדשה, אמנם אסור הקרבן בהקרבה, אבל בכל זאת חל ההקדש בבעל החיים, על אף מומו.

דין מום נאמר בכל סוגי הקרבנות, ואפילו בנסכים, כיין המנוסך עם הקרבן שאסור שיהיה מעושן, ובמנחה שהסולת שממנה נעשית אסורה בנגיעות תולעים.

בקרבנות העוף אין איסור שיהיה מום בקרבן, שנאמר (ויקרא, כב, יט), ואמרו חכמים: תמות וזכרות בבהמה, ואין תמות וזכרות בעופות, ועל כן הקרבן נפסל רק אם הוא מחוסר איבר.

בספר משנה תורה מנה הרמב"ם שבעים ושלושה מומים בבהמה.

== בעל מום בבכור ==

באופן עקרוני צריך להקריב בכור בהמה טהורה. אבל במקרה שנפל מום בבכור אסור להקריב אותו כמו שאר קורבנות בעלי מום ובמקום זה הוא ניתן לכהן שיכול להשתמש כבשר חולין. מאז חורבן בית המקדש, ישנה בעיה עם בכורות שלא ניתן להקריב אותם על גבי המזבח, אך גם אסור להטיל בהם מום כך שרק אם בכור נעשה בעל מום באופן טבעי מותר לכהן לאכול אותו. לכן רבות מסוגיות המומים בבעלי חיים בש"ס מובאות בהקשר של בכורות בעלי מומים.

== קישורים חיצוניים ==

* 

* [http://www.tora.us.fm/tryg/mcwa/277.html שלא יכנס בעל מום] באתר תורה.

== הערות שוליים ==

קטגוריה:קורבנות ביהדות
קטגוריה:כהונה
קטגוריה:פרשת אמור
Basket Case

Basket Case הוא שיר של להקת גרין דיי מתוך אלבומה השלישי Dookie שיצא ב-1994. הסינגל זכה להצלחה רבה. השיר נכתב על ידי הסולן בילי ג'ו ארמסטרונג על המאבק שלו בחרדה; לפני שהוא אובחן כחולה בהפרעת פאניקה, הוא חשב שהוא משוגע. בקליפ נראים חברי הלהקה במוסד לחולי נפש. הקליפ שודר רבות ב-MTV.
השיר והקליפ עזרו לאלבום "Dookie" להגיע להצלחה גדולה, ולמיינסטרים של מאזיני הרוק.
Dookie הפך למולטי-פלטינה (אלבום יהלום) בעקבות שיר זה ובעקבות הלהיטים: "Longview", "When I Come Around", "Welcome to Paradise" ו-"She".

ב-1995, גרין דיי היו מועמדים בקטגוריית "הופעת הרוק הקולית הטובה ביותר על ידי זוג או קבוצה" בפרס גראמי עבור השיר "Basket Case".

ב-2006, נבחר "Basket Case" כ"שיר הפאנק הטוב ביותר בכל הזמנים" על ידי רדיו 1 של ה-BBC. הבחירה הייתה שנויה במחלוקת, מכיוון שהרבה אנשים כלל לא מחשיבים את גרין דיי כלהקת פאנק.

את שיר זה ניתן למצוא גם באלבום הלהיטים הגדולים של הלהקה "International Superhits!", ואת הקליפ ניתן למצוא ב־DVD "International Superhits!".
גרסה של השיר בהופעה חיה ניתן למצוא באלבום "Bullet in a Bible", שהוא אלבום הופעה חיה של גרין דיי, כאשר הם הופיעו ב-"National Bowl", במילטון קייניס אשר בדרום מזרח אנגליה.

== הווידאו קליפ ==
"Basket Case" היה הקליפ השלישי של גרין דיי, והבמאי שלו היה מארק קור. הקליפ צולם במוסד לחולי נפש אמיתי, על פי בקשתם של חברי הלהקה. המוסד היה מוזנח, אבל רוב המבנה נשאר במצבו ההרוס. חברי הלהקה מצאו שריטות עמוקות בקירות, ותבניות שיניים מפוזרות. במקור, צולם הקליפ בשחור לבן, ולאחר מכן הוסיפו את הצבע, כדי לתרום לאפקט הסוריאליסטי בקליפ.
ב-1995, הקליפ היה מועמד בטקס "פרסי הווידאו קליפ של MTV" בקטגוריות: "הקליפ של השנה", "קליפ הלהקה הטוב ביותר", "קליפ הרוק כבד הטוב ביותר", "קליפ הרוק האלטרנטיבי הטוב ביותר", "קליפ פריצת הדרך", "הבימוי הטוב ביותר", "העריכה הטובה ביותר", "הסינמטוגרפיה הטובה ביותר" ו"פרס בחירת הצופים". בנוסף נעשה לקליפ שילוב עם הקליפ של נלי "Country Grammar", הנקרא " Country Basket".

== קאברים והתייחסויות נוספות ==
לשיר בוצע קאברים על ידי אבריל לאבין, "The Moog Cookbook", "Dilana", "Elysium",
"Freefaller", " Rex Goudie" ולהקת הפאנק רוק היפנית "Nicotine". אופספרינג עשו גם קאבר ל-39 השניות הראשונות של השיר לשם הנאה.

== רשימת שירים בסינגל ==
#"Basket Case"
#"Longview" (live)
#"Burnout" (live)
#" 2000 Light Years Away" (live)

==קישורים חיצוניים==

==הערות שוליים==

קטגוריה:שירי 1994
קטגוריה:שירי גרין דיי
קטגוריה:שירים באנגלית
קטגוריה:שירי להט"ב
קטגוריה:שירים על בריאות הנפש
קטגוריה:שירים על זנות
קטגוריה:שירי פאנק רוק
קטגוריה:סינגלים בהוצאת רפרייז רקורדס
יוג'ין דבס

יוג'ין ויקטור דבס (Eugene Victor Debs; 5 בנובמבר 1855 – 20 באוקטובר 1926) היה מנהיג פועלים ופוליטיקאי אמריקאי. היה מועמד לנשיאות ארצות הברית חמש פעמים מטעם המפלגה הסוציאליסטית האמריקאית בתחילת המאה ה-20. אחד ממייסדי ארגון פועלי התעשייה של העולם (IWW), מאיגודי העובדים המשפיעים והמוכרים בארצות הברית בתחילת המאה ה-20.

==ביוגרפיה==
בצעירותו עבד כפועל רכבת. החל לפעול במסגרת האיגוד המקצועי של פועלי הרכבת האמריקאים. נבחר למזכיר האיגוד המקצועי של מסיקי הקטרים. בעקבות מעורבות בוטה ולעיתים אף בכוח צבאי של הממשלה ומערכת המשפט האמריקאית לטובת המעסיקים במספר שביתות (בראשן שביתת פולמן), חל שינוי בהשקפותיו והוא הפך לסוציאליסט מתוך הכרה.

דבס החל לפעול במסגרת המפלגה הסוציאליסטית האמריקאית. הוא היה מועמדה בבחירות לנשיאות ארצות הברית כחמש פעמים, וקיבל כמה מאות אלפי קולות מצביעים בכל פעם. דבס נהג לנסוע ברחבי ארצות הברית בקרון רכבת עטור דגלים אדומים. במערכת הבחירות של 1912 קיבל כתשע מאות אלף קולות ובבחירות ב-1920 קיבל כתשע מאות ועשרים אלף קולות. אלו היו ההישגים האלקטורליים הגדולים ביותר של המפלגה הסוציאליסטית האמריקאית, אך אלו היו רק כשישה אחוזים בלבד מקולות המצביעים.

דבס גם נמנה עם ששת המייסדים של איגוד פועלי התעשייה של העולם, שהיה מאיגודי העובדים החזקים ביותר בארצות הברית של תחילת המאה ה-20. איגוד עובדים זה היה שונה באופיו ובהשקפותיו מפדרציית העבודה האמריקאית של סמואל גומפרס. האיגוד לא דגל במשא ומתן קיבוצי, אלא היה בעל מאפיינים אנרכיסטיים ודגל בחרם, חבלה ושביתות כחלק ממלחמת המעמדות. כמו כן כלל איגודו של דבס גם פועלים בלתי מיומנים. לימים הגיע דבס לקרע עם חבריו להנהגת הארגון עקב השתתפותו בבחירות לנשיאות ופעילותו בתחום הפוליטי.

דבס התנגד נחרצות למעורבות אמריקאית במלחמת העולם הראשונה. בשנת 1918 הוא אף נשפט, הורשע ונשלח לעשר שנות מאסר על נאום אנטי מלחמתי שנשא במסגרת משפט הראווה של הנהגת ה-IWW מ-1917. הוא שוחרר כעבור שלוש שנים לאחר המתקת עונשו על ידי נשיא ארצות הברית וורן הרדינג (במהלך מאסרו התמודד בפעם החמישית לנשיאות ארצות הברית, ב-1920, מתוך כותלי בית הכלא).

==קישורים חיצוניים==

* 
* 
* 
* 

==הערות שוליים==

קטגוריה:חברי המפלגה הדמוקרטית (ארצות הברית)
קטגוריה:פוליטיקאים אמריקאים
קטגוריה:מועמדים לנשיאות ארצות הברית מטעם המפלגה הסוציאליסטית
קטגוריה:פעילים בארגוני עובדים בארצות הברית
קטגוריה:IWW
קטגוריה:מועמדים לנשיאות ארצות הברית ב-1900
קטגוריה:מועמדים לנשיאות ארצות הברית ב-1904
קטגוריה:מועמדים לנשיאות ארצות הברית ב-1908
קטגוריה:מועמדים לנשיאות ארצות הברית ב-1912
קטגוריה:מועמדים לנשיאות ארצות הברית ב-1920
קטגוריה:אסירים פוליטיים
קטגוריה:חברי האספה הכללית של אינדיאנה
קטגוריה:אמריקאים שנולדו ב-1855
קטגוריה:אמריקאים שנפטרו ב-1926
המטבח ההונגרי

[[גולאש, מאכל הונגרי אופייני]]
המטבח ההונגרי כולל השפעות קולינריות מעמים שונים שהגיעו לשטחי הונגריה בעקבות נדידה או כיבוש.

רוב תושבי הונגריה הם צאצאים של הנוודים המדיארים, ששורשם מהרי אורל ומסיביר המערבית. השפעתם כללה תבשילים כמו הגולאש ותבשילים דומים. במאה ה-15 עלה לשלטון מתיאש הוניאדי שחינוכו באיטליה ונישואיו לביאטריקס, בתו של מלך נאפולי, גרמו לטבחים איטלקים רבים לשכון דרך קבע בארמונו וגם לייבוא של מרכיב חשוב במטבח ההונגרי – הבצל.

תקופת הפריחה הגסטרונומית פסקה כאשר הכובשים הטורקים השתלטו על הונגריה למשך כמאה וחמישים שנים במהלך המאה השבע עשרה. אך בעזיבתם את המדינה השאירו בה את האגוזים, כרוב ממולא ובעיקר את התבלין המזוהה ביותר עם המטבח ההונגרי – פפריקה.

מהאוסטרים הם קיבלו מאפים כמו השטרודל והבלינצ'ס.

מנת קדרת תפוחי אדמה ידועה ממחצית המאה ה-19 כמו הקינוח ריגויאנצ'י.

נקניק דברצני שמקורו בעיר דברצן זוכה לפופולריות באזורים שהיו בעבר חלק של האימפריה האוסטרו-הונגרית.

המזון ההונגרי בדרך כלל חריף ומתובל, השימוש בפפריקה, פלפל שחור ובבצל רב. גם לתפוח אדמה ולכרוב יש בו נוכחות רבה.
המאכלים המוכרים הם הגולאש והפפריקש (תבשילי תפוחי אדמה, בשר, עגבניות ופפריקה),
מרקים שונים (מרקי פירות קרים, מרק דובדבנים חמוצים, מרק דייגים), לצ'ו וקינוחים כמו הבלינצ'ס, דובוש, כופתאות זהובות, לנגוש, גומבוץ, קורטוש ז'רבו ועוד.

==לקריאה נוספת==
* רות סירקיס וטומי לפיד, פפריקה, 1986.
* עופר ורדי, גולאש לגולש, 2009.

==קישורים חיצוניים==

* עופר ורדי, [http://www.ynet.co.il/home/0,7340,L-4462,00.html גולאש לגולש], מדור מתכונים מהמטבח ההונגרי, באתר ynet
* חיים כהן, אלי לנדאו וחברי קהילת מבשלים, [https://web.archive.org/web/20100413034330/http://www.mevashlim.com/Cuisine/736001.asp מתכוני אוכל הונגרי]
* 
* 
* 
* 

*
מטבח
When I Come Around

When I Come Around הוא סינגל של להקת גרין דיי מתוך האלבום "Dookie".
הסינגל יצא ב-1995, וזהו הסינגל האחרון שיצא מהאלבום, ובו ניתן לראות השפעות של מוזיקת פופ.
<br />לאחר ההופעה בפסטיבל וודסטוק ב-1994, הפך השיר ללהיט גדול. שיר זה מראה את הצד המוזיקלי הקצבי של גרין דיי. השיר נכתב על ידי בילי ג'ו ארמסטרונג, נראה שהוא כתב אותו לאחר ריב עם אשתו אדריאן, והיה צריך קצת זמן לבד (הם עדיין ביחד, ויש להם שני ילדים).

השיר הגיע למקום הראשון במצעד השירים האלטרנטיביים של בילבורד.<ref></ref>

==גרסות נוספות==
* גרסת הופעה חיה בפסטיבל וודסטוק ב-1994, לאחר קרב הבוץ.
* גרסת הופעה חיה באלבום "Foot in Mouth".

==רשימת השירים בסינגל==
{|border=0
|-
|
# "When I Come Around" - גרסת האלבום.
# "Coming Clean" – מתוך הופעה חיה.
# "She" - מתוך הופעה חיה.
|}

==קישורים חיצוניים==

== הערות שוליים ==

קטגוריה:שירי 1995
קטגוריה:שירי גרין דיי
קטגוריה:שירים באנגלית
קטגוריה:שירי פאנק רוק
קטגוריה:סינגלים בהוצאת וורנר מיוזיק גרופ
קטגוריה:סינגלים בהוצאת רפרייז רקורדס
איילון לבן-נקודות

איילון לבן-נקודות (שם מדעי: Moschiola meminna; מכונה גם איילון ממיני) הוא מעלה גירה ממשפחת האיילוניים, הנפוץ ביערות בדרום הודו ובסרי לנקה, וייתכן כי הוא חי גם בדרום נפאל.

== מאפיינים ==
פרוותו של האיילון לבן הנקודות חומה, והיא מכוסה בסימנים לבנים. גופו חסון ואחוריו מעוגלים. רגליו דקות מאוד, ובסופן כפות רגליים בעלות ארבע אצבעות. בלסתותיו 34 שיניים. הניבים של הזכרים מוארכים ומחודדים יותר מאלו של הנקבות, משום שהוא משתמש בהם לקרבות עם זכרים אחרים. הניבים חיוניים לקרבות אלו, שכן האיילוניים הם חסרי קרניים, בניגוד למעלי גירה אחרים כמו האייליים. גודלו של האיילון לבן הנקודות הוא כמחצית המטר, ומשקלו הממוצע הוא כ-2.2 - 2.7 קילוגרמים. בשונה מאיילוניים אחרים, אין לו בלוטה על סנטרו ליד לסתו התחתונה.

האיילון לבן הנקודות הוא פעיל לילה, וכמו איילוניים אחרים הוא ביישן מאוד. כאשר הוא חש בסכנה, הוא נוהג להיעלם בינות סבכי הצמחייה בהם הוא חי. משום כך, קשה להתבונן בו בסביבתו הטבעית. הוא בעל חיים סוליטרי, למעט תקופות הרבייה. תזונתו של האיילון לבן הנקודות מורכבת מצמחים ומחלקי צמחים, וכן מבעלי חיים קטנים. משך תקופת ההריון הוא שישה חודשים לערך, שבסופם הנקבה ממליטה כשני וולדות בדרך כלל.

מצב השימור של האיילון לבן הנקודות לפי הרשימה האדומה של IUCN הוא "ללא חשש" (Least Concern).

==קישורים חיצוניים==

== הערות שוליים ==

קטגוריה:בעלי חיים שתוארו ב-1777
קטגוריה:טקסונים שתוארו בידי יוהאן כריסטיאן ארקסלבן
קטגוריה:איילוניים
קטגוריה:הודו: יונקים
קטגוריה:סרי לנקה: יונקים
מז'אווה לוביו

צלחת מהבילה של תבשיל לוביו
תבשיל לוביו בגרסה מסורתית - מבושל בחרס
לוביו (בגאורגית: ლობიო) הוא תבשיל שעועית אדומה, בצל ועגבניות שמוצאו מהקווקז. לתבשיל מספר גרסאות, בגרסה המסורתית הוא מבושל בכד חרס ומוגש לשולחן באותו הכד.

== ראו גם ==
* המטבח הגאורגי

==קישורים חיצוניים==

קטגוריה:המטבח הגאורגי
קטגוריה:מאכלי קטניות
שותי

שותי
הכנת שותי בתוך באר "תורנה" ב[[מאפייה בגיאורגיה]]
שוֹתי או שוטי (בגאורגית: შოთი) הוא לחם גאורגי מוארך העשוי מחיטה מלאה ומעוצב בצורה של סירת קנו. השותי דומה בטעמו לפיתה עיראקית.

בצק השותי מוצמד לחלקו העליון של התורנה, כאשר הלוואשי העגול מוצמד לצידו הפנימי של התנור.

== קישורים חיצוניים ==

* נונה סאגינדזה, [http://www.geotimes.ge/index.php?m=home&newsid=4239 העלאת מחיר הגז העלה את מחיר הלחם], The Georgian Times, 7 במאי 2007 
* [http://www.matkonim.net/forum/2004/viewmsg.asp?msg=32003 שוטיס לחם גרוּזיני], באתר "מתכונים"

== הערות שוליים ==

קטגוריה:סוגי לחם
קטגוריה:המטבח הגאורגי
תוכנית בישול

צילום תוכנית בישול - הכנת [[צ'אודר צדפות]]
תוכנית בישול היא תוכנית טלוויזיה שמציגה הכנת מאכלים, בדרך כלל במטבח שבאולפן צילומים. לעיתים התוכנית אינה מצולמת באולפן צילומים, לדוגמה התוכנית הישראלית "עושים שוק עם גיל חובב" שצולמה ברובה בשווקים שונים ברחבי ישראל ובמקומות ממכר מזון אחרים. בדרך כלל, מנחה התוכנית, לרוב שף מפורסם, מכין מנת אוכל אחת או יותר במהלכה, מול קהל הצופים, ומדגים את כל שלבי הבישול של המנה. לעיתים אין זה שף אשר מכין את המאכלים, אלא טבח חובב, כמו בתוכנית "במטבח עם מרגול", בה הכינו את המאכלים אנשים שונים חסרי רקע מקצועי בבישול.

תוכניות בישול מייצגות את אחד הז'אנרים הוותיקים ביותר במדיום הטלוויזיוני. התוכנית הראשונה שודרה על ידי ב-BBC בינואר 1937. הן התרחבו בשנות החמישים של המאה ה-20 בארצות הברית סמוך לחדירתו הרחבה של מדיום זה. תוכניות אלה היוו גם במדינות אחרות את אחד הסוגות הטלוויזיוניות היציבות בלוח המשדרים.

אף כי ניתן לראות החל מראשית המאה ה-21 שינויים באופן בו מוכנים המאכלים ומוצגים במהלך התוכנית, עדיין נשמרת מקומה של התבנית המסורתית, זו המאופיינת בשף או טבח כשהוא ניצב מצולם במטבח שהוקם במיוחד באולפן שמסביר שלב אחר שלב את מה שרואה הצופה לנגד עיניו. עצם המראה של מהלך ההכנה, והתוצאה הסופית, אמורים להעניק לצופה תחושה שמתכון כתוב, איננו מצליח להעביר. 

בשנת 1993 הושק ערוץ "Food Network" שמוקדש כולו לתחום הבישול. בשנת 2007 הושק בישראל ערוץ דומה בשם "ערוץ האוכל"/

אף על פי שלרוב תוכניות הבישול אינן מגיעות למעלה טבלות הרייטינג, הן זוכות לפופולריות גבוהה יחסית מאז ימיה הראשונים של הטלוויזיה. ברוב המקרים, הן אינן יקרות מדי להפקה, ולכן ערוצי הטלוויזיה נהגו לשים אותן בשעות מתות מבחינת מדרוג. בעיקר בשעות אחר הצהריים. 

==קישורים חיצוניים==

*
קטגוריה:סוגות בטלוויזיה
בישול
פרוד (מצב משפחתי)

פֵּרוּד הוא מצב משפחתי של בני זוג נשואים החיים בנפרד זה מזה, מתוך כוונה, לפחות של אחד מהם, להתגרש. במדינות מסוימות מצב זה הוא מצב פורמלי, הכרוך בפנייה של בני הזוג לבית המשפט להכרה במצב זה. באחרות זהו מצב לא פורמלי, הנוצר במעבר של אחד מבני הזוג לדירה אחרת, אך לעיתים יש לו גם השלכות פורמליות.

פרידה אינה מובילה בהכרח לגירושים. בני הזוג שנפרדו עשויים להתפייס, ולחזור לחיות ביחד, בלא שיידרשו לצעד פורמלי כלשהו. אם אינם מתפייסים, ורצונם להתגרש, עליהם לפתוח בהליכי גירושים. במדינות אחדות, ובהן איטליה, אירלנד וספרד, חיים בנפרד הם שלב הכרחי, על-פי החוק, בדרך לגירושים. גם באחדות ממדינות ארצות הברית קיימת חובה כזו.

פרידה עדיין איננה גירושים, ולכן, במדינות האוסרות ביגמיה, פרוד אינו יכול להתחתן.

==בישראל==
בישראל חיים בנפרד של בני זוג אינם מצב פורמלי, אלא מצב שנוצר במעבר של אחד מבני הזוג לדירה אחרת. יחד עם זאת, אחדים מחוקי מדינת ישראל, כמו גם פסיקתם של בתי המשפט, מתייחסים למצב זה בעת קביעת זכויותיהם של בני הזוג.

פרוד ופרודה אינם רשאים להתחתן כל עוד לא התגרשו, אך בקרב יהודים אין סימטריה במעמדם, מאחר שבתלות בנסיבות הפרידה, הבעל עשוי להמשיך להיות מחויב במזונות אשתו גם לאחר פרידתם. מאידך, ילדהּ של פרודה מגבר אחר ייחשב לממזר, ויהיה פסול חיתון בבגרותו. צאצאי הפרוד, לעומת זאת, אינם ממזרים.

אחדים מחוקי מדינת ישראל מבדילים בין נשואים לפרודים:
* בפקודת מס הכנסה מוגדר בן זוג – . בהתאם לכך, פרוד אינו נחשב לבן זוג. פנייה לפקיד השומה תאפשר לפרוד לקבל זכויות זהות לאלה של גרוש<ref></ref>.
* בחוק סיוע למשפחות שבראשן הורה עצמאי (לשעבר, "חוק משפחות חד-הוריות"), אחד התנאים לראייתו של אדם כהורה יחיד הוא: <ref></ref><ref></ref>.

== ראו גם ==
* עגינות
==הערות שוליים==

קטגוריה:משפחה
קטגוריה:גירושים
מדד גליסון

ממוזער
מדד גליסון (Gleason Score) - מדד להערכת ממאירות סרטן הערמונית על פי מאפיינים היסטולוגיים. ערכי גליסון מאפיינים את מצב הרקמה התאית בסולם של 1 - 5. ערכים 1 - 2 מאפיינים רקמה בעלת רמת התמיינות גבוהה ולכן דומה לרקמה הבריאה, ערכים 4 - 5 מאפיינים רקמה בעלת רמת התמיינות נמוכה ולכן אופיינית לגברים בעלי צורה אגרסיבית של סרטן הערמונית, ערכים אלו מגבירים את החשד שהמחלה התפשטה אל מעבר לבלוטת הערמונית. מדד גליסון הוא סכום של שני הערכים השכיחים ביותר ברקמה לכן מדד גליסון נע 2 ל-10. לרוב המדד נכתב כשני מספרים כאשר הערך השכיח נכתב משמאל.

ערכי גליסון-
* רמה 1: הרקמה הסרטנית דומה לרקמה נורמלית, בלוטות ההפרשה בערמונית קטנות ומקובצות בצברים. 
* רמה 2: בלוטות ההפרשה עדיין מקובצות אך הן גדולות יותר ומרוחקות יותר אחת מן השנייה.
* רמה 3: ברקמה בלוטות אך התאים כהים יותר, חלק מן התאים עזבו את הבלוטות וחדרו לרקמת הסובבת.
* רמה 4: ברקמה מעט בלוטות ניתנות לזיהוי, תאים רבים ברקמה הסובבת.
* רמה 5: אין בלוטות מוגדרות, תאים מפוזרים ברקמה הסובבת. 

לשם קביעת מדד גליסון יש לבצע ביופסיה בבלוטת הערמונית החשודה על ידי החדרת מחט לערמונית דרך פי הטבעת או לחלופין לבדוק ערמונית שלמה שהוצאה בניתוח (רדיקל פרוסטטקטומי). הדוגמאות מודבקות לזכוכית נושא, נצבעות בצביעה היסטוכימית (לרוב H&E) ונבחנות את באופן מיקרוסקופי על ידי רופא פתולוג.

==חשיבותו הרפואית של ערך גליסון==
סרטן הערמונית היא המחלה הסרטנית הנפוצה ביותר בגברים בעולם המערבי. בניגוד לסוגים אחרים של סרטן, מאופיין סרטן הערמונית בגידול איטי ולכן במקרים רבים אין טעם לטפל במחלה באופן האגרסיבי (לדוגמה כריתת בלוטת הערמונית). מדד גליסון הוא האחד הכלים הנמצאים בידי האונקולוג המטפל לקביעת הפרוגנוזה והטיפול.

מדד גליסון פותח על ידי ד"ר דונלד פ. גליסון - פתולוג בבית החולים לוותיקי צבא במיניאפוליס בשנות השישים של המאה ה-20.

==קישורים חיצוניים==

קטגוריה:טיפול בסרטן
.tk

tk. היא סיומת האינטרנט הלאומית של שמות
התחום של טוקלאו, קיימת מ-7 בנובמבר 1997.

מדינת טוקלאו מוסרת בחינם את רוב שמות המתחם עם הסיומת tk. כל הכתובות הנרשמות מופנות לשרת Domain Name System המפנה את הגולש לאתר האינטרנט של מי שביקש לעצמו את הכתובת.
להבדיל משירותי רישום כתובות אחרים, .tk מאפשר הפניה לאתרים המאוחסנים על שרתי חינם כמו geocities או Angelfire.

חברת Teletok היא הגוף המפעיל את השרות בפועל. חברת הרישום Taloha.Inc מבצעת את רישום שמות המתחם.

כתובות אליהם לא נכנסו לפחות 25 פעמים במשך 90 ימים מוסרות מהשרת וניתן לקבלן (שוב בחינם).

על מנת למנוע ניצול לרעה של שמות מסחריים, יש מגבלות מסוימות על רישום חינם של שמות אלו (ניתן לרשמם בתמורה לתשלום נמוך).

== קישורים חיצוניים ==

* 
* [http://www.iana.org/root-whois/tk.htm .tk] באתר ה-IANA

קטגוריה:טוקלאו
קטגוריה:ניו זילנד: מדע וטכנולוגיה
שוש (ממתק)

סוכריות לקריץ בתפזורת
תערובת ה-liquorice allsorts, הנפוצה במדינות [[חבר העמים הבריטי]]
שׁוּשׁ, הקרוי גם שׂוּשׂ, במבליק, לקריץ, ליקריש, ליקריץ, ליקוריש או רגליס, הוא ממתק שמכינים מתמצית שורשי הצמח שׁוּשׁ קירח (ששמו "לקריץ" בגרמנית או "ליקוריש" באנגלית), ובדרך כלל גם משמן או תמצית אניס. מקורו של הממתק במנהג ללעוס את השורש המתוק של הצמח.

==אטימולוגיה==
השם "במבליק" נמצא בשימוש בעיקר בעגה הירושלמית. מקור השם הוא ככל הנראה במילה הטורקית pembelik "ורדרד" (מ-pembe "ורוד" ו-lik "שיש בו כדי, המכיל"), שהתייחסה לממתק סלילי אדום או ורוד בטעם תות. המילה נטמעה באוצר המילים הירושלמי דרך מוכרי ממתקים ספרדים ושימושה הורחב לסוגי ממתקים דומים אחרים, כגון ה"במבליק השחור", שצורתו סלילית כמו זה האדום/ורוד.

השם הלועזי "ליקוריש" או "לקריץ" הופיע באירופה בימי הביניים, תחילה בלטינית ואחר כך בצרפתית. משם התפשטה המילה לשאר השפות האירופאיות. מקור המילה ביוונית: משמעות המילה "גלוקוריזה" (glukurrhiza) היא "שורש מתוק" - "גלוקוס", המהווה גם מקור למילה גלוקוז, מציין "מתוק", ו"ריזה" משמעו "שורש". השם המדעי של שוש קרח, Glycyrrhiza glabra, שמר על המקור היווני. שם המאכל קיבל את צורתו הסופית בהשפעת המילה "ליקר", ששוש קרח שימש לתיבולו.

==לקריץ שחור==
מגוון רחב של סוגי שוש מיוצר ברחבי העולם: הצורה הנפוצה ביותר של הממתק נקראת "לקריץ שחור" ובדרך כלל מורכבת מצינורות דקים ולעיסים; במדינות חבר העמים הבריטי, תערובת של סוגים שונים של הממתק מכונה "liquorice allsorts" (לקריץ מכל הסוגים); בהולנד, בצפון גרמניה ובמדינות הנורדיות, יש ממתקי לקריץ מלוחים, דוגמת ה-salmiakki, שמכילים בדרך כלל תמצית של שוש קרח, יחד עם אמוניום כלוריד. את צבעו השחור של הממתק מחזקים באמצעות השימוש בפחם שחור או קרמל כצבע מאכל.

== "לקריץ אדום" ==
סלילי ליקריץ אדום
קיים ממתק בשם "לקריץ אדום" (Red Liquorice) הדומה ללקריץ שחור, אך אינו מיוצר מצמח הלקריץ (שוש קרח) ואינו דומה לו בהרכבו וטעמו, אלא מיוצר מסוכר, קמח חיטה, חומרי טעם תות שדה, דובדבן וצבע מאכל אדום או אוכמניות ורימון (סגנון אוסטרלי).

==ראו גם==
* משקאות אניס

==קישורים חיצוניים==

==הערות שוליים==

קטגוריה:ממתקים

de:Lakritze#Lakritze als Süßigkeit
סדזן

גִּ'יכֵּתִי במפה צרפתית מהמאה ה-18
סדזן או אבחזיה הקטנה הוא מחוז היסטורי של אבחזיה, שגבולותיו לא ברורים לגמרי, אשר היה מיושב ב"סאדזים" ומכאן שמו. האזור ידוע מאמצע המאה התשע-עשרה כ"אבחזיה הקטנה".

"אבחזיה הקטנה" היה המונח בו השתמשו לתאר את אדמות אבחזיה שלא היו בשליטת שושלת צ'אצ'בה. לאחר המלחמה הרוסית-צ'רקסית, שנמשכה עד 1864, הועבר חלק הארי של ההרריים לאימפריה העות'מאנית, מספר תושבי קו החוף צומצם בהדרגה, והתיישבו בו מתיישבים נוצרים מלאומים שונים.

החלק הצפוני של סדזן כולל כיום חלק מסוצ'י רבתי, וחלקו הדרומי נכלל בתוך מחוז גגרה שבתחומי אבחזיה. אירועי סכסוך סוצ'י (1918–1920) התרחשו בסדזן.

כיום מתייחס מונח זה לאדמות שמצפון לנהר הבזיב או רכס גגרה. הגבול הצפוני של האזור שנוי במחלוקת ונמצא בין חוסטה, סוצ'י ונצ'פסוחו לכיף קודוש וחצי האי טאמאן (כיום במחוז קרסנודר).

קטגוריה:אבחזיה: מחוזות היסטוריים
קטגוריה:רוסיה: היסטוריה
קטגוריה:סוצ'י
סטרפסילס

סטרפסילס (אנגלית: Strepsils) הוא שם המותג של סדרת תרופות ללא מרשם בצורת לכסניות מציצה לטיפול בכאבי גרון המיוצרת בנוטינגהאם, אנגליה, על ידי תאגיד רקיט בנקיזר הבריטי. היא שייכת לקו המוצרים של בוטס (boots health-care international) שרקיט בנקיסר רכשה ב-2006.
==תיאור==
סטרפסילס מיוצרת מאז 1958, ומכילה שני רכיבים פעילים: אמילמטקרסול ו2–4 דיכלורובנזיל אלכוהול. לחומרים אלו פעילות חיטוי קלה.

הכמות המומלצת היא סוכרייה אחת כל שעתיים או שלוש שעות למבוגר.

לסטרפסילס ויטמין סי 100 מתווסף גם ויטמין C. כל סוכרייה מכילה 1.2 מ"ג של דיכלורובנזיל, 0.6 מ"ג של אמילמטקרסול ו-100 מ"ג של ויטמין C.

השם סטרפסילס מגיע מהמילים הלטיניות strepitus שפירושה 'רעש' או 'המולה' ו-sine שמשמעותה 'ללא'.
==שיווק בישראל==
שיווק "סטרפסילס" בישראל החל בסוף שנות ה-80 של המאה ה-20, ותוך זמן קצר תפסה התרופה את המקום השלישי ברשימת התרופות ללא מרשם הנמכרות ביותר בישראל. היא שווקה על ידי חברת "אביק" שמוזגה אחר כך לתוך חברת טבע תעשיות פרמצבטיות, וזו העבירה בסוף 1992 את הפצת מוצרי אביק לחברת ההפצה שלה, ס.ל.א. (סלומון לוין ואלשטיין).

במאי 2005 נכללה "סטרפסילס" ברשימה של תרופות ללא מרשם שאושרה מכירתם לראשונה בישראל, בלא ייעוץ רוקחי, מחוץ לבתי המרקחת במרכולים, קיוסקים, תחנות דלק, ומקומות נוספים.

ב-2006 החל תאגיד רקיט בנקיזר לשווק אותה ישירות בישראל, על ידי חברת הבת "רקיט ישראל". התאגיד השקיע 2 מיליון דולר בפרסום התרופה באותה שנה בישראל ו-2.5 מיליון דולר ב-2007.

==קישורים חיצוניים==

* 

==הערות שוליים==

קטגוריה:תרופות
קטגוריה:אף אוזן וגרון
לחמניית גבינה

לחמניות גבינה, ולעיתים "לחם גבינה", הן לחמניות קטנות בטעם גבינה, פופולריות למדי בבוליביה, ברזיל, פרגוואי וצפון ארגנטינה. בברזיל הן נקראות "פאו ג'י קייז'ו" (pão de queijo), ובאמריקה הספרדית הן נקראות "צ'יפה" (chipá) או "קוניאפה" (cuñapé).

לחמניות הגבינה מיוצרות מעמילן תירס או עמילן קסאווה ועיקר ייחודן במרקמן הפנימי, שהוא לח וצמיגי. צורת הלחמניות כדורית, בקוטר של כמה סנטימטרים, ולעיתים צורתן מעין כדור משוטח בגובה של כשלושה-ארבעה סנטימטרים ובקוטר של כעשרה. בפרגוואי ובצפון ארגנטינה נהוג להכין לחמניות גבינה קטנות יותר.

לחמניות הגבינה נמכרות לרוב בדוכנים בצידי הרחוב או בידי רוכלים. מחירן נמוך לרוב והן פופולריות עד מאוד.

==בברזיל==
"פאו ג'י קייז'ו" או "פאו דה קייז'ו" (pão de queijo; מילולית: "לחם גבינה") הוא מרכיב טיפוסי במטבח הברזילאי, במיוחד במדינות מינאס ז'ראיס וגויאס. מקורו של המאכל אינו ודאי, ומניחים כי הופיע במאה ה-18, למרות שהוא הפך לנפוץ במיוחד לאחר שנות ה-50 של המאה ה-20.<ref></ref> כיום פאו ג'י קייז'ו מהווה פריט נפוץ בארוחות בוקר לצד כוס קפה. בשנים האחרונות ניתן אף לקנותו במצב של בצק קפוא להכנה ביתית.<ref></ref>

הודות למסורת הארוכה של אפיית הפאו ג'י קייז'ו במדינת מינאס ז'ראיס ותעשיית מוצרי החלב שלה, ובמיוחד גבינות מינאס, ידועה המדינה בברזיל כמקור לפאו ג'י קייז'ו מעולה בטעמו ואיכותו. מוניטין זה מהווה מקור גאווה מקומית עבור "מינירוס" (בני המדינה) רבים.

==באמריקה הספרדית==
באזור התפוצה של שפת הגוארני נפוצות לחמניות הגבינה ביותר תחת השמות chipá, chipa, chipacito ולעיתים chipa'í. מגמות הגירה החל ממחצית המאה ה-20 הביאו להרחבת תפוצת הצ'יפה גם לצפון מזרח ארגנטינה, וכיום זהו מאכל נפוץ גם במטרופולין הגדול של בואנוס איירס, קורדובה, רוסריו וכדומה. הצ'יפה נמכר, לרוב, בשקיות נייר בצידי הרחוב, ומהווה חטיף פופולרי בחגיגות עממיות ודתיות.

בצפון ארגנטינה ובבוליביה קיים מאכל דומה הקרוי "קוניאפה" (cuñapé), הדומה לצ'יפה במרכיביו, אך ממדיו גדולים יותר. באקוודור ניתן למצוא את ה"מוצ'ינס דה יוקה" (muchines de yuca) ובקולומביה את ה"בוליטאס דה יוקה" (bolitas de yuca). 

בפראגוואי נפוץ וריאנט של הצ'יפה הנקרה "צ'יפה גדולה" (chipa guasu או chipá guazú), האפוי מקמח תירס, ואשר מהווה מרכיב פופולרי בימי שישי ובמהלך ימי התענית שלפני חג הפסחא, שכן אינו מכיל בשר.

==קישורים חיצוניים==

*[http://misfotosecuencias.com.ar/?p=9 מתכון מצולם להכנת צ'יפה]

== הערות שוליים ==

קטגוריה:המטבח הברזילאי
קטגוריה:המטבח הארגנטינאי
קטגוריה:לחם
קטגוריה:מאכלי גבינה
קטגוריה:המטבח הבוליביאני